EkBass/fiwiki-20250220-pages-articles huggingface dataset:
Jorge Martínez

Jorge Martínez Salvadores, "Aspar" (s. 29. elokuuta 1962 Alzira, Espanja) on espanjalainen entinen ratamoottoripyöräilijä. Hän voitti uransa aikana kaikkiaan neljä maailmanmestaruutta ja 37 osakilpailua kaikki luokat mukaan lukien. Maailmanmestaruuksistaan kolme ja osakilpailuvoitoistaan 22 hän voitti 80-kuutioisissa ja loput 125-kuutioisissa. Hänen 80 ksm:n saavutuksensa ovat myös luokan ennätykset. Martínez on historian viimeinen kuljettaja, joka on pystynyt voittamaan kaksi ratamoottoripyöräilyn maailmanmestaruutta samana vuonna. Hän teki sen 1988, jolloin hän voitti kolmannen kerran 80-kuutioisten ja ainoan kerran 125-kuutioisten maailmanmestaruuden. Nykyisin Martínez pyörittää 125-kuutioisissa ja 250-kuutioisissa olevaa itse perustamaansa Master Aspar -tallia, jossa se ajaa Aprilian tehdaspyörillä. == Saavutukset == * Maailmanmestaruus 80 ksm:n luokassa 1986, 1987, 1988 * Maailmanmestaruus 125 ksm:n luokassa 1988 == Lähteet == == Aiheesta muualla == *Martínezin tiedot MotoGP:n virallisilla sivuilla Luokka:Espanjalaiset ratamoottoripyöräilijät Luokka:Ratamoottoripyöräilyn maailmanmestarit Luokka:Vuonna 1962 syntyneet Luokka:Elävät henkilöt
Stephen Darby

Stephen Mark Darby (s. 6. lokakuuta 1988 Liverpool) on englantilainen jalkapalloilija, joka edustaa Englannin kakkosliigassa pelaavaa Bradford Cityä. Hän on pelipaikaltaan puolustaja. Darby on valmistunut Liverpoolin nuorisoakatemiasta ja oli myös nuorisojoukkueen kapteeni, kun Liverpool voitti nuorten FA Cupin vuonna 2006. Hän pelasi vuosien 2006–2012 aikana Liverpoolissa vain yhden Valioliiga-ottelun, mutta kävi lainalla Swindon Townissa, Notts Countyssa ja Rochdalessa. Kaudeksi 2012–2013 Darby siirtyi Bradford Cityyn. == Lähteet == * Luokka:Englantilaiset jalkapalloilijat Luokka:Vuonna 1988 syntyneet Luokka:Elävät henkilöt
ASEM

ASEM (Asia–Europe Meeting) on joka toinen vuosi järjestettävä Aasian ja Euroopan päämiesten välinen huippukokous. ASEM:ssa on edustettuna 30 Euroopan unionin maata, 19 Aasian maata ja kaksi maata Oseaniasta. Myös Euroopan unioni (EU) ja Kaakkois-Aasian maiden yhteistyöjärjestö (ASEAN) ovat edustettuina ASEM:ssa. ASEM:n pääkomponentit, eli kolme pilaria ovat: * poliittinen dialogi * turvallisuus ja talous * koulutus ja kulttuuri == Jäsenet == ASEM:n muodostavat 53 osakasta eli 51 maata sekä edustus Euroopan unionista (EU:sta) ja Kaakkois-Aasian maiden yhteistyöjärjestöstä (ASEAN:sta). Jäsenmaat ovat (sulkeissa liittymisvuosi): * Alankomaat (1996) * Australia (2010) * Bangladesh (2012) * Belgia (1996) * Brunei (1996) * Bulgaria (2008) * Espanja (1996) * Filippiinit (1996) * Indonesia (1996) * Intia (2008) * Irlanti (1996) * Italia (1996) * Itävalta (1996) * Japani (1996) * Kambodža (2004) * Kazakstan (2014) * Kiina (1996) * Korean tasavalta (1996) * Kreikka (1996) * Kroatia (2014) * Kypros (2004) * Laos (2004) * Latvia (2004) * Liettua (2004) * Luxemburg (1996) * Malesia (1996) * Malta (2004) * Mongolia (2008) * Myanmar (2004) * Norja (2012) * Pakistan (2008) * Portugali (1996) * Puola (2004) * Ranska (1996) * Romania (2008) * Ruotsi (1996) * Saksa (1996) * Singapore (1996) * Slovakia (2004) * Slovenia (2004) * Suomi (1996) * Sveitsi (2012) * Tanska (1996) * Thaimaa (1996) * Tšekki (2004) * Unkari (2004) * Uusi-Seelanti (2010) * Venäjä (2010) * Vietnam (1996) * Viro (2004) ja Yhdistynyt kuningaskunta (1996) EU liittyi jäseneksi vuonna 1996 ja ASEAN 2008. == Kokoukset == *ASEM 1: 1.–2. maaliskuuta 1996, Bangkok, Thaimaa *ASEM 2: 3.–4. huhtikuuta 1998, Lontoo, Yhdistynyt kuningaskunta *ASEM 3: 20.–21. lokakuuta 2000, Soul, Korean tasavalta *ASEM 4: 23. syyskuuta 2002, Kööpenhamina, Tanska *ASEM 5: 7.–9. lokakuuta 2004, Hanoi, Vietnam *ASEM 6: 10.–11. syyskuuta 2006, Helsinki, Suomi *ASEM 7: 24.–25. lokakuuta 2008, Peking, Kiina *ASEM 8: 4.–5. lokakuuta 2010, Bryssel, Belgia *ASEM 9: 5.–6. marraskuuta 2012, Vientiane, Laos *ASEM 10: 16.–17. lokakuuta 2014, Milano, Italia * ASEM 11: 15.–16. heinäkuuta 2016, Ulan Bator, Mongolia * ASEM 12: 18.–19. lokakuuta 2018, Bryssel, Belgia, Euroopan unionin isännöimänä * ASEM 13: marraskuu 2021, Phnom Penh, Kambodža * * == Katso myös == * Smash ASEM, Helsingin ASEM-kokouksen vastainen mielenosoitus. == Lähteet == ==Aiheesta muualla== * ASEM Info Board * Asem-huippukokous 2006 valtioneuvoston sivuilla === Aiempien ASEM-kokousten kotisivut === * ASEM 1 * ASEM 2 * ASEM 3 * ASEM 4 * ASEM 5 * ASEM 6 * ASEM 7 Luokka:Kansainväliset järjestöt
Revontultentie

Revontultentie (, , ) on yhteispohjoismainen matkailutie Suomen, Ruotsin ja Norjan alueella Perämeren ja Norjanmeren välillä. Reitin kokonaispituus on noin 620 kilometriä. Se alkaa Torniosta ja seurailee Tornion- ja Muonionjokea ja Könkämäenoa, eli käytännössä valtatietä 21, Kilpisjärvelle valtakunnanrajalle, josta se jatkuu Norjan Eurooppatie 8:a pitkin Tromssaan. Toisen osan tien eteläpäästä muodostaa vastaava reitti Tornionjoen toisella puolella Ruotsissa nimellä Norrskensvägen. Sen reitti kulkee pitkin Riksväg 99:ää Haaparannalta Ruotsin Kaaresuvantoon ja siitä Suomen puolelle. Tie ylittää pohjoisen napapiirin Suomen puolella Pellon Juoksengissa ja Ruotsin puolella Ylitornion Juoksengissa. Reitti on saanut virallisen matkailutien statuksen Suomessa vuonna 2002.Meriruoho & Rantala & Veijola, 2007, s. 23 Interreg-rahoituksella on vuodesta 2004 lähtien kehitetty matkailutien informaatiota ja viitoitusta sekä toteutettu rajanylityspaikkojen maisemointia. __NOTOC__ == Reitti etelästä pohjoiseen == === Suomessa === * Tornio * Ylitornio * Pello * Kolari * Muonio * Enontekiö, Kaaresuvanto * Enontekiö, Kilpisjärvi * valtakunnanraja Suomi–Norja === Ruotsissa === * Haaparanta * Ylitornio, Matarenki * Pajalan kunta, Pajala * Kiirunan kunta, Kaaresuvanto * valtakunnanraja Ruotsi–Suomi === Norjassa === * valtakunnanraja Suomi–Norja * Yykeänperä * Nordkjosbotn * Tromssa == Lähteet == * === Viitteet === == Aiheesta muualla == * Tien www-sivu Luokka:Suomen matkailutiet Luokka:Ruotsin tiet Luokka:Norjan tiet
Kolossi

Kolossi voi viitata esimerkiksi seuraaviin: * Kolossi, Marvelin sarjakuvahahmo * jättiläispatsas, esimerkiksi: ** Rhodoksen kolossi ** Naksoslaisten kolossi ** Neron kolossi ** Memnonin kolossit ==Katso myös== * Koloss, ruotsalainen metalliyhtye * Colossus
Stanisław Moniuszko

Stanisław Moniuszko (5. toukokuuta 1819 Ubiel, Minskin kuvernementti – 4. kesäkuuta 1872 Varsova, Puola) oli puolalainen säveltäjä, jonka merkittävää tuotantoa ovat erityisesti oopperat. ==Elämä== Moniuszko syntyi Ubielissa lähellä Minskiä. Hän kiinnostui musiikista varhain ja aloitti vuonna 1837 Berliinissä sävellys- ja kuoronjohto-opinnot Karl Rungenhagenin johdolla. Berliinistä palattuaan hän sai urkurinviran Vilnassa. Moniuszko teki elämänsä aikana useita matkoja Pietariin. Hän antoi myös opetusta César Cuille. Moniuszko kuoli Varsovassa, ja hänet haudattiin Powązkin hautausmaalle. ==Tuotanto== Moniuszkon tuotantoon kuuluu sadoittain Puolan laulukirjallisuuden parhaimmistoon kuuluvia lauluja, ensimmäiset kirjailija Adam Mickiewiczin runoihin. Moniuszkon tunnetuimpia lauluja on Prząśniczka, suomeksi 'Kehrääjä'. Lisäksi hänen tuotantoonsa kuuluu muun muassa balettimusiikkia, pianokappaleita ja puolankielisiä oopperoita, kuten Straszny dwór (Kummituskartano/Henkien talo, 1864) ja Halka (1847). Kaksi jousikvartettoaan hän sävelsi opiskeluaikana (1837—1839, painettu 1909), ja ne ovat siten vielä tyylillisesti kehittymättömiä. Ensimmäisen kvarteton kolmas osa perustuu valssin ja masurkan yhdistelmään, ja sen finaalissa, "Un ballo campeste" ('Maalaistanssi'), hän on käyttänyt puolalaista hayduk-tanssia. == Lähteet == == Aiheesta muualla == Luokka:Puolalaiset säveltäjät Luokka:Puolalaiset oopperasäveltäjät Luokka:Vuonna 1819 syntyneet Luokka:Vuonna 1872 kuolleet
Desembarco del Granman kansallispuisto

Desembarco del Granman kansallispuisto on kansallispuisto Kuuban kaakkoisosassa. Vuonna 1986 perustettu suojelualue valittiin UNESCOn maailmanperintöluetteloon vuonna 1999. Kansallispuiston pinta-ala on 32 576 hehtaaria, josta 26 180 hehtaaria on maata ja loput merialuetta. Kansallispuiston nimi "Desembarco del Granma" (Granman maihin laskeminen) tulee siitä, että Fidel Castron kapinallisten alus Granma laskeutui maahan tällä seudulla. Kansallispuisto sijaitsee Sierra Maestra -vuoriston länsiosassa ja koostuu merellisistä terasseista, jotka kohoavat maalla aina 360 metrin korkeuteen. == Luonto == Desembarco del Granman kasvistoon kuuluu yhteensä 512 lajia, joista noin 60% on kotoperäisiä. Alueen eläinlajeista peräti 90,9% matelijoista ja 85,7% sammakkoeläimistä on endeemisiä. Puistossa asuu myös monia uhanalaisia eläinlajeja, kuten manaatti ja kuubanviiriäiskyyhky. Kansallispuiston vesissä on hyvin säilyneitä koralliriuttoja. Näissä kirkkaissa vesissä voi tavata valekarettikilpikonnia, liemikilpikonnia, karettikilpikonnia. Alueella on myös jättiläiskotiloyhdyskuntia. == Lähteet == * * == Aiheesta muualla == *Desembarco del Granman kansallispuisto UNESCOn sivuilla Luokka:Kuuban kansallispuistot Luokka:Unescon maailmanperintökohteet Kuubassa
Wilhelm Kienzl

thumb|Wilhelm Kienzl Wilhelm Kienzl (17. tammikuuta 1857 – 19. lokakuuta 1941) oli itävaltalainen säveltäjä, pianisti ja kapellimestari. Wilhelm Kienzl syntyi Waizenkirchenissä Ylä-Itävallassa ja muutti vuonna 1860 perheineen Graziin. Hän opiskeli musiikkia Grazissa, Prahassa, Leipzigissa, Wienissä sekä Weimarissa Franz Lisztin johdolla. 1870-luvulta lähtien Kienzl kierteli pianistina ja kapellimestarina ympäri Eurooppaa. Vuonna 1917 hän muutti Wieniin. Kienzlin ensimmäinen vaimo oli Lili Hoke, joka kuoli Wienissä vuonna 1919. Vuonna 1921 Kienzl meni uusiin naimisiin Henny Bauerin kanssa, joka sanoitti säveltäjän kolme viimeistä oopperaa. Wilhelm Kienzlin tuotantoon kuuluu muiden muassa oopperoita, kamarimusiikkia, pianokappaleita ja vokaalimusiikkia. == Lähteet == Luokka:Itävaltalaiset säveltäjät Luokka:Itävaltalaiset pianistit Luokka:Itävaltalaiset kapellimestarit Luokka:Vuonna 1857 syntyneet Luokka:Vuonna 1941 kuolleet
Si tú te vas

Si tú te vas on espanjalaislaulaja Enrique Iglesiasin ensimmäiseltä, hänen omaa nimeään kantaneelta albumilta, julkaistu single. Kyseessä on Iglesiaksen ensimmäinen singlejulkaisu. Single sisälsi alkuperäisen version lisäksi italiankielisen version kappaleesta. == Kappaleet == # Si tú te vas # Se te ne vai Luokka:Vuoden 1995 kappaleet Luokka:Enrique Iglesiasin kappaleet
Viñalesin laakso

Viñalesin laakso on karstivajoama Kuuban luoteisosassa. Laakso sijaitsee lähellä Viñalesin kaupunkia Pinar del Ríon provinssissa Sierra de los Organos -vuoristossa. Tupakkaa ja muita viljelytuotteita kasvatetaan laakson pohjalla perinteisin keinoin. Laaksoa reunustavilla kukkuloilla on useita luolia. Laakson pohjalta nousee selviä kalliota, joita paikalliset kutsuvat nimellä 'mogotes'. Viñales on merkittävä matkailukohde, jonne ihmiset tulevat vaeltelemaan ja kalliokiipeilemään. Vuonna 1999 laakso valittiin UNESCOn maailmanperintökohteeksi kulttuurimaisemana. ==Aiheesta muualla== *Viñalesin laakso UNESCOn sivuilla Luokka:Kuuban maantiede Luokka:Unescon maailmanperintökohteet Kuubassa
Heinkel He 51

Heinkel He 51 oli saksalainen Heinkelin 1930-luvulla suunnittelema ja valmistama kaksitasoinen hävittäjälentokone, joka oli Luftwaffen palveluskäytössä vuosina 1935-1942 erilaisissa tehtävissä. Koneen He 49a -prototyyppi lensi ensi kerran marraskuussa 1932. Tyypistä tuli Luftwaffen ensimmäisiä varustelutilauksia. He 51A -malli otettiin palveluskäyttöön huhtikuussa 1935. Tyyppi oli muun muassa Francisco Francon joukkoja Espanjan sisällissodassa tukeneen Legion Condorin käytössä, muttei menestynyt tasavaltalaispuolen neuvostoliittolaisia, uudempaa suunnittelunäkemystä edustaneita hävittäjiä vastaan. He 51:tä käytettiin siksi hyökkäyksiin maakohteita vastaan, hävittäjäroolin jäädessä Messerschmitt Bf 109:lle, joka korvasi vuodesta 1938 alkaen Luftwaffen käytössä olleet He 51:t. Tyyppiä käytettiin kuitenkin vuoteen 1942 saakka koulukoneena. He 51 -koneesta kehitettiin He 52- ja He 51W -koneet. == Tekniset tiedot (Heinkel He 51 A-1) == ==Lähteet== == Aiheesta muualla == He 051 Luokka:Saksalaiset hävittäjälentokoneet Luokka:1930-luvun hävittäjälentokoneet
RNA-interferenssi

RNA-interferenssi (lyhenne RNAi) on solubiologiassa tunnettu mekanismi, joka hiljentää tietyn geenin ilmenemisen eliön ilmiasussa (geeniekspressio). Tutkimuksissa on havaittu, että geenin sekvenssiä vastaava, lyhyt synteettinen kaksijuosteinen RNA voi laukaista geenin lähetti-RNA:n pilkkoutumisenHeino&Vuento; 2007, s 75, joten geenin ilmeneminen keskeytyy. Ilmiö on luonnollinen ja perustuu todennäköisesti aitotumallisten eliöiden suojautumiseen ulkopuolisilta taudinaiheuttajilta, dsRNA-viruksilta, ja geeniekspression hallitsemiseen. Ilmiö huomattiin vuonna 1998. Vuonna 2002 Science-lehti valitsi RNA:n hiljentämisen vuoden läpimurroksi, ja jotkut tutkijat uskovat sen olevan suurin edistys terveydenhuollossa sitten antibioottien keksimisen, mikäli ilmiötä osataan tulevaisuudessa kohdentaa tarkoin säätelemään ihmisten geenejä. Vuoden 2006 lääketieteen Nobel-palkinto annettiin kahdelle tutkijalle, Andrew Firelle ja Craig Mellolle, jotka löysivät kokeissaan RNA-interferenssiksi kutsutun mekanismin. == Geenin hiljentäminen == dsRNA:han sitoutuu RNAasi III:a muistuttava entsyymi, joka pilkkoo dsRNA:n 20–25 emäsparin pituisiksi osasiksi, siRNA:ksi. Osat muodostavat kompleksin nimeltä RISC (RNA-induced silencing complex eli RNA:n indusoima vaimentamiskompleksi) muiden proteiinien kanssa. Juosteet eroavat toisistaan kompleksissa ja RISC aktivoituu. Aktivoituneen RISC:n sisältämä ssRNA pariutuu kohdegeenin mRNA:n kanssa. Syntynyt kaksinauhainen mRNA pilkotaan ja geenin ilmentäminen estyy. Noin 21–25 nukleotidia pitkä, 1-säikeinen miRNA (micro RNA) hiljentää myös geenin. Se poikkeaa siRNA:sta mm. seuraavin osin: * miRNA sisältää muutaman emäksen, jotka eivät kykene pariutumaan mRNA:n kanssa * miRNA ei hajota mRNA:ta, vaan estää sen translaatiota proteiiniksi sitoutumalla siihen epätäydellisesti (katso ylle) * miRNA on solun omia RNA-molekyylejä (siRNA on peräisin esimerkiksi viruksesta) == Geenin knockdown == RNAi:ta on käytetty tutkittaessa geenien toimintaa malliorganismeissa. Geenin dsRNA:ta on siirretty soluun tai organismiin, jossa se yleensä RNAi:n avulla aiheuttaa koodattavan proteiinin tuoton vähenemistä. Tällä tavalla voidaan tutkia proteiinin roolia ja toimintaa. Koska RNAi ei kuitenkaan täysin poista geenin ekspressiota, tekniikkaa kutsutaan "knockdowniksi" erotukseksi "knockoutista", joka on menetelmä, jossa geenin ekspressio on estetty poistamalla tai tuhoamalla geenin DNA-sekvenssi. ==Aiheesta muualla== *HS: RNA:n häirintä hiljentää geenit *NOVA scienceNOW explains RNAi == Lähteet == Luokka:Molekyylibiologia Luokka:RNA
Prinsessa

Prinsessa on hallitsijahuoneen naispuolinen ei-hallitseva jäsen. Sanan prinsessa maskuliinimuoto on prinssi. Nimitystä käytetään yleensä hallitsijan naispuolisista jälkeläisistä tai kuninkaan puolisosta, joka ei ole kuningatar. Vertauskuvallisesti sanaa käytetään myös hellittelynimenä viittaamaan tyttöihin ja nuoriin naisiin. == Nykyajan prinsessoja == * Alankomaat: Ariane * Belgia: Lea, Marie-Christine, Maria Esmerelda * Yhdistynyt kuningaskunta: Anne, Beatrice, Eugenie, Charlotte, Catherine * Liechtenstein: Angela Gisela Brown * Monaco: Caroline, Stéphanie * Norja: Ingrid Alexandra, Märtha Louise * Ruotsi: Victoria, Estelle, Madeleine, Lilian, Birgitta, Leonore, Adrienne * Tanska: Isabella == Lähteet == == Aiheesta muualla == * Luokka:Naisten arvonimet Luokka:Kuninkaalliset arvonimet
Savoia-Marchetti S.M.81

Savoia-Marchetti S.M.81 Pipistrello () oli italialainen Alessandro Marchettin suunnittelema ja Savoia-Marchettin valmistama kolmimoottorinen kuljetuskone, jota käytettiin myös pommikoneena toisessa maailmansodassa. Kone oli melko hyvä ja luotettava. S.M.81 kehitettiin matkustajakoneesta, Savoia-Marchetti S.M.73:sta. Kone lensi ensi kerran 8. helmikuuta 1935. Italian vallatessa Etiopian Italian ilmavoimat käytti konetta kuljetuksiin. Niin myös Espanjan sisällissodassa, jossa Italia tuki Francon joukkoja. Vuonna 1939 koneita oli valmistettu 100 kappaletta. Koneita käytettiin myös Pohjois-Afrikan sodassa ja muutamia oli käytössä Neuvostoliiton vastaisella rintamalla. Muutamia koneita jäi sodan jälkeen käyttöön uudistuneisiin Italian ilmavoimiin (Aeronautica Militare Italiana) vuoteen 1950. S.M.81B oli kaksimoottorinen versio, jota Italian piti toimittaa Romanialle. Näin ei kuitenkaan käynyt, vain yksi prototyyppi rakennettiin. Kaikkiaan koneita valmistettiin 81B-prototyyppi mukaan lukien 536 kappaletta. ==Tekniikkaa== === Yleiset ominaisuudet === * Miehistö: 6 * Pituus: 18,30 m * Kärkiväli: 24,02 m * Korkeus: 4,89 m * Siipipinta-ala: 93 m² * Tyhjäpaino: 6 500 kg * Lentoonlähtöpaino: 10 000 kg * Voimalaite: 3 kappaletta Piaggio P.IX RC 40 -moottoreita, joiden teho 412 kW === Suorituskyky === * Huippunopeus: 314 km/h 4 000 m:n korkeudessa * Lentomatka: 1 990 km * Lakikorkeus: 7 000 m === Aseistus === * 4−5 7,7 mm konekivääriä * 1 000 kg pommeja == Lähteet == * Luokka:Savoia-Marchettin ilma- alukset Luokka:Italialaiset kuljetuskoneet Luokka:1930-luvun kuljetuskoneet Luokka:Italialaiset pommikoneet Luokka:1930-luvun pommikoneet
Alessandro Marchetti

Alessandro Marchetti (1884 Cori – 5. joulukuuta 1966 Sesto Calende) oli italialainen lentokonesuunnittelija, joka suunnitteli mm. Savoia-Marchetti SM.79, S.M.81, S.M.82, S.M.84 ja S.55 X -lentokoneet. Luokka:Italialaiset lentokonesuunnittelijat Luokka:Vuonna 1884 syntyneet Luokka:Vuonna 1966 kuolleet
Griff Rhys Jones

Griffith Rhys Jones (s. 16. marraskuuta 1953 Cardiff, Wales, Yhdistynyt kuningaskunta) on walesilainen koomikko ja näyttelijä. Hän esiintyi vuodesta 1984 alkaen koomikko Mel Smithin kanssa komediasarjassa Lunta tupaan (Alas Smith and Jones). Rhys Jones on näytellyt myös muissa sarjoissa ja elokuvissa. Hän on esiintynyt paljon myös omana itsenään, muun muassa sarjassa Richard and Judy. Matkailusarjassa Junalla halki Afrikan hän matkusti koko Afrikan päästä päähän, yhteensä kilometriä. Anglia Ruskin University palkitsi Jonesin kunniatohtorin arvolla vuonna 2004. Kuningatar Elisabet II nimitti Rhys Jonesin joulukuussa 2019 Brittiläisen imperiumin ritarikunnan jäseneksi, jolloin hän sai tittelin Brittiläisen imperiumin upseeri (Officer of the Order of the British Empire, OBE) tunnustuksena työstään sekä viihdemaailmassa että hyväntekeväisyydessä. ==Elämä== Rhys Jones syntyi Cardiffissa Walesissä. Hänen isänsä oli lääkäri, ja Rhys Jones joutui muuttamaan nuorena paljon isänsä työn vuoksi. Hän kävi ala-asteen Midhurstissa Sussexissa ja yläasteen Brentwoodissa Essexissä. Brentwoodissa hän tapasi Charlie Beanin ja kirjailija Douglas Adamsin. Rhys Jones lähti näiden mukana Cambridgeen, missä opiskeli historiaa ja englannin kieltä Emmanuel Collegessa. Yliopistossa hän tutustui myös teatteriin, erityisesti ohjaamiseen. ==Televisiotyöt== * Ei yhdeksän uutiset (1979–1982) * Lunta tupaan (1982–1998) * Maailman tunnetuimmat kaupungit (2009–2010) * Junalla halki Afrikan (2015) == Lähteet == Luokka:Walesilaiset näyttelijät Luokka:Brittiläiset koomikot Luokka:Brittiläiset televisiojuontajat Luokka:Vuonna 1953 syntyneet Luokka:Elävät henkilöt
Cowboys from Hell

Cowboys from Hell on Panteran viides albumi ja ensimmäinen, jonka julkaisi Atlantic Records. Levyn nimikappale on Panteran tunnetuimpia kappaleita. Levy julkaistiin 24. heinäkuuta 1990, ja sen tuottaja oli Terry Date. Albumi oli Panteran ensimmäinen albumi, joka menestyi kaupallisesti. Levy oli myös Panteran ensimmäinen levy, joka ei enää edustanut glam metallia vaan huomattavasti rankempaa groove metallia. Tämän vuoksi Panteran jäsenet eivät laske aiempia albumeitaan kuuluvaksi yhtyeen viralliseen diskografiaan, ja esimerkiksi yhtyeen virallisilla nettisivuilla Cowboys from Hell on ensimmäinen merkitty julkaisu. Billboard Music Chartsin Heatseekers listasi albumin sijalle 27. ==Saavutukset== ===RIAA:n sertifikaatit=== RIAA:n sertifikaatti Myöntämispäivä RIAA Gold & Platinum search Kulta 14. syyskuuta 1993 Platina 16. heinäkuuta 1996 ==Kappaleet== # # # # # # # # # # # # ==Kokoonpano== * Vinnie Paul – Rummut * Philip Anselmo – Laulu * Dimebag Darrell – Kitara * Rex "Rocker" Brown – Basso ==Lähteet== == Aiheesta muualla == * * Luokka:Panteran albumit Luokka:Vuoden 1990 albumit
Pöytäalho

Pöytäalho on Järvenpään 6. kaupunginosa ja yksi Järvenpään keskeisiä (ydinkeskustan) kaupunginosia. Alue koostuu pääosin vuokrakerrostaloista. Pöytäalho sijaitsee heti Järvenpään rautatieaseman itäpuolella. Kaupunginosasta löytyvät esimerkiksi kaupungintalo, Järvenpää-talo, Järvenpään kaupunginkirjasto, Järvenpään taidemuseo, sekä Järvenpään sosiaali- ja terveyskeskus (JUST), ortodoksinen kirkko ja vesitorni. Pöytäalhon asukasluku oli vuoden 2014 lopussa 4 016. Kaupunginosan palvelutarjontaan kuuluvat muun muassa vuonna 2019 maailman parhaaksi ruokakaupaksi valittu K-Citymarket Järvenpää, kauppakeskus Aalloppi, Burger King, McDonalds, Star Pizza, PH7 Bakery ja Cooperin kulma. Pöytäalhon naapurikaupunginosia ovat Keskusta, Pajala, Isokytö, Kinnari ja Terhola. ==Lähteet== Luokka:Pöytäalho
Torque

Torque on GarageGamesin pelimoottori. Pelimoottori on käytettävissä Windows, Mac OS X ja Linux -alustoilla. Pelimoottorista on eri versioita: Torque 3D, Torque 2D, iTorque 2D ja Torque X.http://www.garagegames.com/documentation Ohjelmisto sisältää tuen TorqueScript-komentosarjakielelle, jossa on C-kielen kaltainen syntaksi. TAML (Torque Application Markup Language) on merkintäkieli resurssitiedoille. Torque Game Builder perustuu yhtiön Torque Game Engine -pelimoottorille. == Lisenssi == Ohjelmisto on ollut saatavilla kahdella lisenssillä. Indie-lisenssi on saatavana yksityishenkilöille ja yrityksille, jotka ansaitsivat alle 250 000 dollaria myyntituloja edellisenä vuonna, ja kalliimpi kaupallinen lisenssi saatavana yksityishenkilöille ja yrityksille, jotka ansaitsivat yli 250 000 dollaria edellisenä vuonna. Vuonna 2012 Torque 3D julkaistiin avoimena lähdekoodina MIT-lisenssillä. Torque 2D julkaistiin myös MIT-lisenssillä tämän jälkeen. == Lähteet == Luokka:Pelimoottorit en:Torque (game engine)#Derivatives
Powerslam

Powerslam on amerikkalaisessa vapaapainissa yleinen body slam -liike, missä hyökkäävä painija pamauttaa puolustavan painijan mattoon (yleensä ylitseheitto tai läimäytys mattoon ilmasta) selkä tai kasvot edellä. Näitä slameja ovat muun muassa John Cenan AA (Fireman's carry takeover powerslam), Mark Henryn World's Strongest Slam (Fallaway slam), Brock Lesnarin F-5 ja The Rockin Rock Bottom (Side slam). Luokka:Showpainin liikkeet
IQue

iQue, Ltd on kiinalainen yhteisyritys, jonka perustivat Wei Yen ja Nintendon Kiinan osasto. Yritys on perustettu vuonna 2002. iQue on Nintendon ohjelmistokehityksen haara Kiinassa ja se tekee kiinankielisiä versioita peleistä. Yrityksen ensimmäinen konsoli on iQue Player. iQue julkaisee Nintendon pelejä, jotka toimivat Game Boy Advancella sekä Nintendo DS:llä. Nintendo ei ole kertonut suunnitelmista julkaista Nintendo GameCube- tai Wii- konsoleitansa iQue-nimellä. ==Tuotteet== *iQue Player (Myös Nintendo iQue) *iQue Game Boy Advance *iQue Game Boy Advance SP *iQue Game Boy Micro *iQue DS *iQue DS Lite == Lähteet ==
Kari Franck

Kari Juhani Franck (s. 22. toukokuuta 1940 HelsinkiSuomen teatterit ja teatterintekijät 1993, Tammi 1993) on suomalainen näyttelijä ja ohjaaja. Hän on näytellyt monissa elokuvissa. Ohjaustöihin kuuluu muun muassa Juhani Ahon kertomuksesta sovitettu televisioelokuva Rautatie (1973). Franckilla on poika Samuel (s. 1968), jonka äiti on näyttelijä Kristiina Halkola, sekä tytär näyttelijä Karoliina Franck, jonka äiti on näyttelijä Eeva Litmanen. Kapellimestari Mikko Franck on hänen veljenpoikansa. ==Filmografia== ===Näyttelijänä=== * Huijarit, 1965 (MTV) * Tänään olet täällä, 1966 * Käpy selän alla, 1966 * Rakkaus alkaa aamuyöstä, 1966 * Lapualaismorsian, 1967 * Täällä Pohjantähden alla, 1968 * Mies elää, 1968 (YLE) * Yksin, 1968 (YLE) * Äl' yli päästä perhanaa, 1968 * Käärme paratiisisssa, 1968 (YLE) * Käännekohta, 1969 (YLE) * Elävä ruumis, 1969 (YLE) * Nyt, 1969 (YLE) * Paluu, 1969 (YLE) * Häät, 1969 (YLE) * Saaren vangit, 1970 (YLE) * Titus Andronicus, 1970 (YLE) * Hamlet, 1970 (YLE) * Siivoojan raportti, 1971 (YLE) * Lokki, 1971 (YLE) * Hiekkakuningas, 1972 (YLE) * Pohjantähti, 1973 * Narri kartanon valtiaana, 1974 (YLE) * Kuolleista herännyt, 1975 (YLE) * Manillaköysi, 1976 (YLE) * Palkkio, 1977 (YLE) * Elämäsi parhain aika, 1978 (YLE) * Seitsemän veljestä, 1979 (ääni) * Matti Väkevä, 1979 (YLE) * Onnellinen mies, 1979 (YLE) * Tulipää, 1980 * Muistoja Elmosta, 1981 (YLE) * Kuningas jolla ei ollut sydäntä, 1982 * Wanda, rakastettuni, 1983 (YLE) * Angelan sota, 1984 * Painija, 1985 (YLE) * Hallituskriisi 1–5, 1985 (YLE) * Hei kliffaa hei, 1985 * V. Y. Vihdoinkin yhdessä, 1986 * Vesipatja, 1986 (YLE) * Omat eväät, 1987 (YLE) * Joko taas on markkinat, 1990 (YLE) * Rampe & Naukkis – kaikkien aikojen superpari, 1990 * Oy Linnuntie, 1991 (YLE) * Putkinotko, 1998 (YLE) ===Ohjaajana=== * Vallankumous tai kuolema, 1968 (YLE) * Hyvää huomenta, 1970 (YLE) * Muuri, 1971 (YLE) * Rautatie, 1973 (YLE) * Maria, 1974 (YLE) * Isännät ja isäntien varjot 1–3, 1976–1977 (YLE) * Ei se säälistä parane, 1980 (YLE) * Kauhea murhamies Lalli, 1981 (YLE) * Onnentyttö, 1983 (YLE) * Juhani on kuumeessa, 1985 (YLE) * Paperienkelit, 1986 (YLE) * Mirjamille, 1987 (YLE) * Hymyhuulet, 1988 (YLE) * Pyykkipojat, 1989 (YLE) * Che – hän elää, 1989 (YLE) * Hyväntekijä, 1990 (YLE) * Maailman kahdeksan ihmettä (osat 1–4) 1990 (YLE) * Siisti homma, 1990 (YLE) * Varokaa putoavia esineitä 1–3, 1994 (YLE) * Käkikello 1–7, 1996 (YLE) * Nurkkapöytä Kämpissä, 1997 (YLE) * Kivat sulle, moi, 1999 (YLE) * Musta sukka, 2001 (YLE) == Lähteet == ==Aiheesta muualla== * * Luokka:Suomalaiset elokuvanäyttelijät Luokka:Vuonna 1940 syntyneet Luokka:Elävät henkilöt
Zenit (satelliitti)

Zenit () on sarja alun perin neuvostoliittolaisia tiedustelusatelliitteja, joiden käyttöä Venäjä on jatkanut. Neuvostoliitto käytti niitä vuodesta 1964 vuoteen 1994 asti. Kuten Yhdysvaltain ensimmäisen vakoilusatelliitin Coronan kohdalla käytettiin Discoverer-tiedesatelliitin leimaa, myös Zenit on julkisuuteen joutuessaan kulkenut Kosmos-satelliittien (engl. Cosmos) nimellä. Zenit-satelliitteja on tehty yli 500 kappaletta, joka on edelleen satelliittituotannon ennätys. ==Rakenne== Sergei Koroljovin suunnittelema Zenit on samanlainen kuin miehetetty Vostok-avaruuskapseli, koska Vostokit perustuivat Zenitiin. Se on pallomainen, halkaisja 2,3 metriä, massa 2400 kg. Ohjaus- ja jarrurakettien ajoaine mukaan lukien aluksen massa oli noin 4600-6300 kg. Kapselin sisällä oli kamera, joka palasi maahan filmin loputtua. Täten kameran ei tarvinnut toimia tyhjiössä. Kamera ei hajoa maahanlaskussa, joten sitä käytettiin uusilla lennoilla uudestaan.Suunnittelu alkoi 1950-luvun jälkipuolella ohjelmassa Object OD-1. Zenitin kiertorata oli noin 200 km x 250-300 km. Lennon kesto oli 8-15 vrk. Ensimmäinen laukaisu tapahtui 11. marraskuuta 1961. Se päätyi kantoraketin tuhoutumiseen. Ensimmäinen onnistunut laukaisu tapahtui 24. huhtikuuta 1962, joka sekään ei onnistunut kuvien otossa. Kolmas Zenit (Kosmos 7) onnistui 28. heinäkuuta 1962. ==Zenit versiot== ===Zenit 2=== Zenit 1:tä ei ollut! Zenit 2 oli vuonna 1961 laukaistu versio. Zenit 2ssa oli myös elektronisen tiedustelun laitteita, jotka mittasivat Naton tutkien ominaisuuksia. Kaikkiaan 81 Zenit 2-satelliittia lensi, 58 oli onnistuneita ja 11 osin onnistuneita. 7 tuhoutui kantoraketin mukana. Ensilento - Kosmos 4, vuonna 1962. Viimeinen - Kosmos 344, vuonna 1970. ===Zenit 2M=== Zenit 2M:ssä oli parempi kamera. Ensilento - Kosmos 208, 1968. Viimeinen lento - Kosmos 1044, 1978. ===Zenit 4=== Kameran resoluutio oli 1-2 metriä. Zenit 4 painoi 6300 kg. Niitä tehtiin 76 kappaletta. Ensilento - Kosmos 22, 1963. Viimeinen lento - Kosmos 355, 1970. ===Zenit 4 M=== Parannetussa versiossa oli parempi kamera ja uudelleenkäynnistettävä moottori. Ensilento - Kosmos 251, 1968. Viimeinen lento - Kosmos 667, 1974. ===Zenit 4 MK / Zenit 4 MKM=== Ensilento - Kosmos 371, 1970. Viimeinen lento - Kosmos 1214, 1980. ===Zenit 4 MT=== Ensilento - Kosmos 470, 1971. Viimeinen lento - Kosmos 1398, 1982. ===Zenit 6U=== Ensilento - Kosmos 867, 1976. Viimeinen lento - Kosmos 1685, 1985. ===Zenit 8=== Ensilento - Kosmos 1571, 1984. Viimeinen lento - Kosmos 2281, 1994. ==Aiheesta muualla== *Zenit *‘Eye in the Sky: Story of the Corona Spy Satellites’; ed. by Dwayne Day; Smithsonian, 1998. *Peter A Gorin: Zenit - The First Soviet Photo-Reconnaissance Satellite, Journal of the British Interplanetry Society, Vol. 50, 1997, pg 441. *'Korolov' James Harford John Wiley 1997. *http://www.astronautix.com/index.html *Venäläisiä tiedustelusatelliitteja Sven's Space Place-sivustolla *Gunters Space Page-sivusto Luokka:Neuvostoliiton avaruustoiminta Luokka:Kaukokartoitussatelliitit Luokka:Tiedustelusatelliitit
Engelbert Humperdinck

Engelbert Humperdinck (1. syyskuuta 1854 – 27. syyskuuta 1921) oli saksalainen myöhäisromantiikan ajan säveltäjä. Humperdinck syntyi Siegburgissa ja pääsi vuonna 1872 Kölnin konservatorioon opiskelemaan Ferdinand Hillerin johdolla. Vuonna 1876 hän pääsi stipendinsä turvin Müncheniin, jossa häntä opettivat Franz Paul Lachner ja myöhemmin Josef Rheinberger. Hän toimi opettajana Barcelonan ja Frankfurtin konservatorioissa ja Berliinin akatemiassa. Humperdinck tutustui henkilökohtaisesti Richard Wagneriin, jonka tuotannosta hän sai vaikutteita omiin teoksiinsa, mutta käsitteli aiheitaan lyyrisemmin ja yksinkertaisemmin. Hän kuoli Neustrelitzissä 1921. Engelbert Humperdinckin maine perustuu pääosin hänen oopperaansa Hannu ja Kerttu (1893), joka pohjautuu samannimiseen Grimmin satuun. Hän sävelsi myös muuta näyttämömusiikkia, orkesteriteoksia, kamarimusiikkia ja lauluja. == Muuta == * Deutsche Post juhlisti vuonna 2004 Humperdinckin 150-vuotispäivää julkaisemalla säveltäjän kunniaksi oman postimerkin. ==Lähteet== == Aiheesta muualla == * Luokka:Saksalaiset säveltäjät Luokka:Romantiikan säveltäjät Luokka:Oopperasäveltäjät Luokka:Vuonna 1854 syntyneet Luokka:Vuonna 1921 kuolleet
Wesleyan University

Wesleyan University voi tarkoittaa seuraavia oppilaitoksia: * Wesleyan University, liberal arts college Connecticutissa, Yhdysvalloissa * Dakota Wesleyan University, yliopisto Etelä-Dakotassa, Yhdysvalloissa * Illinois Wesleyan University, yliopisto Illinoisissa, Yhdysvalloissa * Indiana Wesleyan University, yliopisto Indianassa, Yhdysvalloissa * Iowa Wesleyan University, yliopisto Iowassa, Yhdysvalloissa * Kansas Wesleyan University, yliopisto Kansasissa, Yhdysvalloissa * Nagasaki Wesleyan University, yliopisto Nagasakissa, Japanissa * Nebraska Wesleyan University, yliopisto Nebraskassa, Yhdysvalloissa * Ohio Wesleyan University, liberal arts college Ohiossa, Yhdysvalloissa * Oklahoma Wesleyan University, yliopisto Oklahomassa, Yhdysvalloissa * Southern Wesleyan University, yliopisto Etelä-Carolinassa, Yhdysvalloissa. * Texas Wesleyan University, yliopisto Texasissa, Yhdysvalloissa. * Wesleyan University Philippines, yliopisto Filippiineillä
Sergei Ljapunov

Sergei Mihailovitš Ljapunov (; 30. marraskuuta (J: 18. marraskuuta) 1859 Jaroslavl – 8. marraskuuta 1924 Pariisi) oli venäläinen säveltäjä ja pianisti. Sergei Ljapunov syntyi Jaroslavlissa, mutta muutti isänsä kuoleman jälkeen äitinsä ja veljiensä kanssa Nižni Novgorodiin. Hän opiskeli Karl Klindworthin ja Sergei Tanejevin johdolla. Hän tutustui Mili Balakireviin pian valmistuttuaan vuonna 1883. Ljapunov lähti Balakirevin kanssa Pietariin, ja hänestä tuli Pietarin konservatorion professori vuonna 1911. Vuonna 1923 hän siirtyi Pariisiin, jossa hän kuoli seuraavana vuonna sydänkohtaukseen. Sergei Ljapunovin tuotantoon kuuluu muun muassa paljon pianokappaleita. Hän sävelsi lisäksi muun muassa kaksi sinfoniaa, kaksi pianokonserttoa, yhden viulukonserton ja rapsodian ukrainalaisiin teemoihin. == Aiheesta muualla == * Luokka:Venäläiset säveltäjät Luokka:Venäläiset pianistit Luokka:Romantiikan säveltäjät Luokka:Vuonna 1859 syntyneet Luokka:Vuonna 1924 kuolleet
Average White Band

Average White Band on 1970-luvulla suosionsa huipulla ollut funkia sekä soulia soittanut brittiläinen yhtye. Yhtye koostui valkoisista skotlantilaisista muusikoista, mutta se onnistui silti saamaan 1970-luvulla arvostusta parhaiden mustien funk-yhtyeiden veroisena kokoonpanona. Sanotaan, että jotkut yhtyeen keikalle tulleet olivat odottaneet näkevänsä mustan yhtyeen luullen ryhmän nimeä vitsiksi. Vitsiä nimessä on kuitenkin vain itseironinen sana "average", joka tarkoittaa keskinkertaista. Yhtyeen tunnetuin levy on AWB (tunnettu myös nimellä White Album) vuodelta 1974. ==Yhtyeen keskeiset jäsenet== * Onnie McIntyre – laulu ja komppikitara * Hamish Stuart – laulu ja kitara * Alan Gorrie – laulu ja basso * Molly Duncan – saksofoni * Roger Ball – saksofoni * Robbie McIntosh – rummut, (kuoli 1974 heroiinin yliannostukseen) * Steve Ferrone – rummut (vuosina 1975–1983) ==Albumit== * Show Your Hand (1973) * AWB (1974) * Cut The Cake (1975) * Soul Searching (1976) * Person To Person (live) (1976) * Benny & Us (1977) * Warmer Communications (1978) * Feel No Fret (1979) * Shine (1980) * Volume VIII (1980) * Cupid's In Fashion (1982) * Sleepless Nights (1985) * Aftershock (1989) * Soul Tattoo (1997) * Face To Face (live) (1999) * Tonight (DVD) (2002) * Living In Colour (2003) * Greatest and Latest (2005) * Soul & the City, Recorded Live at B. B. King's (2006) * Inside Out (2018) ==Aiheesta muualla== *Yhtyeen viralliset sivut Luokka:1970-luvun yhtyeet ja sooloartistit Luokka:Brittiläiset funkyhtyeet
Nueva Gerona

Nueva Gerona on Kuubaan kuuluvan Isla de la Juventudin alueen pääkaupunki. == Maantiede == Nueva Gerona sijaitsee Isla de la Juventudin saarella Las Casas -joen länsirannalla noin kymmenen kilometrin päässä joen suulta. Se sijaitsee Caballosin ja Casasin rinteiden välissä noin 3 kilometriä korkeammalla kuin Rio Casas, mikä mahdollistaa purjehduskelpoisen vesireitin Karibianmerelle. == Historia == Nueva Gerona on ollut useamman vuosisadan ajan monien merirosvojen vakiopiilopaikka. Yhdysvaltalaiset pioneerit perustivat kaupungin vuonna 1830. Siellä onkin yhdysvaltalaisten hautuumaa, joka on säilynyt näihin päiviin saakka. Kaupungin nimi on Nueva Gerona eli Uusi Gerona viitaten Geronan eli Gironan kaupunkiin Espanjassa. Aivan kaupungin eteläpuolella sijaitsevat museo ja planetaario esittelevät Isla de la Juventudin saaren historiaa. == Elinkeinot ja talous == Nueva Gerona on Isla de la Juventudin saarella tuotettujen maataloustuotteiden tuonnin ja kaupan pääasiallinen keskus. Näitä maataloustuotteita ovat erityisesti erilaiset hedelmät, kuten greipit, appelsiinit, tangeriinit, mangot, melonit sekä muut trooppiset hedelmät. Maataloustuotteiden lisäksi alueella louhitaan marmoria sekä kaoliinia posliinin valmistukseen. == Lähteet == == Aiheesta muualla == Luokka:Kuuban kaupungit
3-pentanoli

3-pentanoli eli dietyylikarbinoli tai sek-n-amyylialkoholi voidaan esittää rakennekaavan muodossa CH3CH2CHOHCH2CH3. Se kuuluu sekundaaristen alkoholien aineryhmään, sillä alkoholin OH-ryhmää kantavaan hiiliatomiin on liittynyt kaksi muuta hiiliatomia. 3-pentanoli on normaaliolosuhteissa väritön neste, jolla on tunnusomainen haju. 3-pentanolin moolimassa on 88,2 g/mol, sulamispiste −8 °C, kiehumispiste 116 °C, tiheys 0,8 g/cm3, leimahduspiste 34 °C c.c., itsesyttymislämpötila 360 °C ja CAS-numero 584-02-1. Yhdistettä esiintyy kukkien tuoksuissa ja semiokemikaalina eliöiden viestinnässä. 3-pentanoli on pentanolin (C5H11OH) isomeerinen muoto. ==Valmistus ja käyttö== 3-pentanolia voidaan valmistaa 2-penteenin ja veden välisellä reaktiolla. Sitä muodostuu myös 2-pentanolin ohella 2-penteenin reagoidessa dimesityyliboraanin kanssa. Myös dietyyliketoni voidaan pelkistää 3-pentanoliksi. 3-pentanolia käytetään katalyyttinä dimeroitumis- ja polymeroitumisreaktioissa sekä valmistettaessa metanolia hiilimonoksidista ja vedystä.Peter Lappe & Thomas Hofmann: Pentanols, Ullmann's Encyclopedia of Industrial Chemistry, John Wiley & Sons, New York, 2011. Viitattu 15.04.2013 ==Katso myös== *1-pentanoli eli amyylialkoholi *2-pentanoli *2-metyyli-1-butanoli *3-metyyli-1-butanoli *2-metyyli-2-butanoli *3-metyyli-2-butanoli *2,2-dimetyyli-1-propanoli == Lähteet == * == Aiheesta muualla == *PubChem: Diethyl carbinol *ChemBlink: 3-Pentanol *Pherobase: Floral Compound – pentan-3-ol *Pherobase: Semiochemical – pentan-3-ol Luokka:Alkoholit
Francisco Tárrega

thumb|Francisco Tárregan muistomerkki. Francisco Tárrega y Eixea (21. marraskuuta 1852 – 15. joulukuuta 1909) oli espanjalainen säveltäjä ja kitaristi. Tárrega syntyi Vila-realissa, Castellónin maakunnassa. Hän tuli pysyvästi näkövammaiseksi pudottuaan pienenä kastelukanavaan lähdettyään karkuun lapsenvahdiltaan.http://web.archive.org/19991006052205/www.geocities.com/TheTropics/Shores/8063/tarrega3.htm Tárregan ensimmäiset musiikinopettajat olivat Eugeni Ruiz ja Manuel Gonzalez. Vuonna 1862 Julián Arcas kuuli Tárregan kitaransoittoa ja rohkaisi tätä menemään Barcelonaan, jossa hän kuitenkin viipyi vain vähän aikaa. Vuonna 1874 Tárrega pääsi Madridin konservatorioon. Tárrega esiintyi vuonna 1881 Ranskan Lyonissa ja lähti sen jälkeen Pariisiin. Hän kävi kiertueellaan myös Lontoossa. Samoihin aikoihin Tárrega meni naimisiin Noveldassa, Alicantessa tapaamansa Maria Rizon kanssa. Pari muutti Madridiin ja sitten Barcelonaan. Heidän ensimmäinen tyttärensä, lapsuudessaan kuollut Maria Josefa, syntyi Madridissa. Tárrega esiintyi myöhemmän uransa aikana muun muassa Perpignanissa, Cadizissa, Nizzassa, Mallorcalla, Pariisissa, Valenciassa, Bilbaossa, Genevessä, Milanossa, Firenzessä, Napolissa ja Roomassa. http://vila-real.com/content/view/13/37/ Hän kuoli Barcelonassa joulukuussa 1909 kärsittyään muutamaa vuotta aiemmin vaikean toispuolisen halvauksen. Tárregan tuotantoon kuuluu runsaasti kitaramusiikkia, kuten Recuerdos de la Alhambra. Pieni katkelma Tárregan sävelmästä Gran Vals tuli 1990-luvulla tunnetuksi Nokian matkapuhelimien soittoäänenä. Vuonna 2015 italialainen alttoviulisti Marco Misciagna julkaisi sovitukset Tango, Capricho Arabe ja Recuerdos de la Alhambra alttoviululle.https://partitura-verlag.com/de/shop- de/product/viola-virtuosa/category_pathway-12 == Lähteet == ==Aiheesta muualla== *Vapaasti käytettävissä olevia Tárregan partituureja Mutopia Project Luokka:Espanjalaiset säveltäjät Luokka:Espanjalaiset kitaristit Luokka:Romantiikan säveltäjät Luokka:Sokeat henkilöt Luokka:Vuonna 1852 syntyneet Luokka:Vuonna 1909 kuolleet
Kalevi Kuitunen

Kalevi Kuitunen (7. heinäkuuta 1948 Helsinki – 13. kesäkuuta 2003 Helsinki) oli suomalainen bibliofiili. Hän julkaisi useita kirjojen keräilyyn liittyviä kirjoja. ==Henkilöhistoria== Koulutukseltaan Kuitunen oli humanististen tieteiden kandidaatti. Kuitusen tietämys kirjahistoriasta näkyi myös Bibliophilos-lehden kirjoituksissa ja kirja-arvioissa. Helsingin Sanomiin hän selosti kirjahuutokauppoja ja kirjoitti kirja-arvosteluja sekä taikauskoa ja näennäistiedettä vastustavia, tieteellistä skeptisyyttä edistäviä artikkeleita. Kalevi Kuitunen oli henkilönä vaatimaton ja täysin omistautunut kirjojen keräilyyn. Hän keräsi yhden Suomen suurimmista yksityiskirjastoista, jossa oli noin 48 000 kirjaa. Hänen kokoelmassaan oli myös paljon lehtiä, käsikirjoituksia, joitakin 1500-luvun arvokkaita kuvateoksia, satakunta kirjaa 1600-luvulta ja kolmisensataa kirjaa 1700-luvulta. Kuitusen pääteoksena voidaan pitää vuonna 1999 julkaistua Antikvaarisen kirjallisuuden käsikirjaa. Valiokirjasto (1997) esittelee valikoiduista aihepiireistä tärkeitä suomenkielisiä kirjoja, teoksia joista tekijän mielestä on eniten iloa ja hyötyä yleisesti. Tietokirjallisuudesta mukana on teoksia, ”joissa kirjoittajan persoonallisuus leimaa esitystä siinä määrin että voi puhua tieteellisestä taideproosasta”. ”Lukija kyllä huomaa, että parhaiten minua miellyttää etäinen, antiikki, eksotiikka, Kiina ja Japani zenbuddhismeineen, kaikki mikä irrottaa ajan ja paikan kahleista ja auttaa katselemaan nykyisyyttä laajemmasta perspektiivistä.” == Teokset == * * * * * * * == Lähteet == == Aiheesta muualla == * Ollikainen, Marketta: Suomalaista kirjallisuushistoriaa. Yliopisto 6/1996. Luokka:Bibliofiilit Luokka:Suomalaiset keräilijät Luokka:Suomalaiset skeptikot Luokka:Suomalaiset tietokirjailijat Luokka:Suomalaiset kirjallisuuskriitikot Luokka:Vuonna 1948 syntyneet Luokka:Vuonna 2003 kuolleet
Solikamsk

Solikamsk () on vajaan 100 000 asukkaan vuori- ja metsäteollisuuskaupunki Permin aluepiirissä Venäjällä, Volgan sivujoen Kaman ja siihen padotun tekojärven varrella, Permistä noin 194 kilometriä pohjoiseen. Kaupunkiin johtaa navigoitava vesitie ja rautatie. Kaupunki on yksi aluepiirin vanhimmista, ja kolmanneksi suurin Permin ja Bereznikin jälkeen. Kaupungin nimi tulee suolasta () ja Kama-joesta. ==Historia== Ensimmäiset maininnat paikasta ovat vuodelta 1430, kun Vologdasta tulleet kauppiaat, Kalinnokovit, asentavat suolannostoputkia Usolki-joen rannalle. Kaupunkia kutsutaan asiakirjoissa 1506 Usolje na Kamskom ja 1600-luvulla Sol Kamskajaksi. Vuonna 1472 Kama-joen yläjuoksu samoin kuin Permin seutu liittyvät Moskovan ruhtinaskuntaan. 1600- ja 1700-luvuilla Solikamsk oli Venäjän suurin suolantuottaja-alue. Vuodesta 1781 vuoteen 1923 Solikamsk toimi Solikamskin kihlakunnan hallintokeskuksena. Alue alkoi teollistua myös muuten. Sieltä löytyi magnesiumia ja harvinaisia metalleja. Sinne muodostui myös lannoiteteollisuutta ja paperitehdas sekä sitä tukevaa toimintaa. Yhdessä naapurikaupunkinsa Bereznikin kanssa Solikamsk muodostaa Permin pohjoispuolelle teollisen kokonaisuuden, minkä osat tukevat toisiaan. Vuonna 1959 Solikamskiin liitettiin kuuden kilometrin päässä oleva Borovskin kaupunki, josta tuli Solikamskin kaupunginosa. ==Väestö== Syntyvyys kaupungissa on alentunut niin kuin yleensä Venäjällä. Lapsia ja nuoria alle 15-vuotiaita on 25,6 % väestöstä, työikäisiä 59,6 % ja eläkeikäisiä 14,8 %. Työvoimasta teollisuudessa työskentelee 40 %, josta neljännes vuoriteollisuudessa. Vuosi 1897 1926 1939 1959 1970 1979 1989 2002 2010 Väkiluku ==Talous== Kaupungissa on suurteollisuutta, kuten sanomalehtipaperitehdas OAO Solikamskbumprom, magnesiumia ja harvinaisia metalleja jalostava OAO Solikamski magnijevyi zavod, kaliumkloridia ja -lannoitteita sekä ruokasuolaa valmistava OAO Silvinit sekä teknistä suolaa valmistava OOO Vostok sekä maaleja ja lakkoja valmistava Solikamski zavod "Ural". ==Lähteet== ==Aiheesta muualla== *
Hagiografia

Hagiografia (myös hagiologia) tarkoittaa pyhimysten elämistä kertovaa kirjallisuutta (pyhimyselämäkerrat) tai sellaisen kirjallisuuden kirjoittamista. Hagiografisen kirjallisuuden tarkoitus oli kirjata kirkon tärkeiden jäsenten elämää mallina tuleville sukupolville, jolloin historialliset tosiasiat jäivät usein toissijaisiksi henkilöiden esimerkillisyyden esittelyyn verrattuna. Hagiografiat yhdistävätkin historiaa, inspiroivia tarinoita sekä legendoja. Hagiografian historia sai alkunsa 100-luvulla kirkon marttyyrien, askeettien ja munkkien marttyyritarinoina. Hagiografioiden kulta-aika oli keskiajalla, jolloin lähes kaikista kirkon pyhistä henkilöistä tuotettiin ylistäviä elämäkertoja. Hagiografiat sisälsivät kuitenkin myös historiallisia tapahtumia ja keskiajalla hagiografit olivat tärkeässä asemassa historian tutkijoina. Nykyisinkin hagiografiat ovat arvokas historiallisen tiedon lähde ja kuvastavat eri aikakausien elämänkatsomuksia ja esteettisiä käsitteitä. Esimerkiksi Athanasios Suuren Antonios Suuren elämä on yksi kuuluisimmista ja luetuimmista hagiografisista teoksista. Termiä hagiografia on alettu käyttää myös halventavana terminä tavallisia elämäkertoja kohtaan, jos kritisoija kokee kirjoitusten olevan liian epäkriittisiä tai tarpeettoman ylistäviä ja nostavan kohteensa pyhimysten tasolle. == Katso myös == * Synaksarion * Hagiografiset saagat == Lähteet == == Aiheesta muualla == *Simo Heininen: Luterilaisen hagiografian synty. STKS 159, 1988 *
Berliner Verkehrsbetriebe

Berliner Verkehrsbetriebe (BVG) on Berliinin osavaltion omistama liikelaitos, joka hoitaa Berliinin metro-, raitio- ja bussiliikenteen. Vuodesta 1984 vuoteen 1994 BVG hoiti myös Berliinin S-Bahnin liikenteen Länsi-Berliinissä. Vuosina 1989-1991 BVG liikennöi M-Bahnia. BVG kuljetti vuonna 2005 906,9 miljoonaa matkustajaa, ja työntekijöitä oli 11 526\. BVG kuuluu Verkehrsverbund Berlin-Brandenburg (VBB) -joukkoliikennejärjestelmään (vertaa YTV). BVG hoitaa 170 metroasemaa, 373 raitiovaunupysäkkiä ja 2 611 linja- autopysäkkiä. Linjakilometrejä on metrolla 144,9 km, raitiovaunuilla 285,5 km ja busseilla 1 662 km. Kalustoa yhtiöllä on käytössään runsaasti: 1 688 metroyksikköä, 600 raitiovaunua ja 1 328 bussia. ==Aiheesta muualla== * BVG:n viralliset sivut Luokka:Liikennelaitokset Luokka:Berliinin liikenne Luokka:Saksan joukkoliikenne
Menace to Society

Menace to Society oli Paul Di'Annon Killers-projektin toinen ja viimeiseksi jäänyt studioalbumi, joka julkaistiin vuonna 1994. Verrattuna aiempaan Murder One -debytointiin, musiikillinen suuntaus oli muuttunut raskaasta metallista vielä astetta rankempaan soundiin. Eniten musiikkia voisi luonnehtia panteramaiseksi. Kappaleet ovat Di'annon tekemiä lukuun ottamatta "Faith Healeria", jonka alun perin esitti Alex Harvey Band. Samaisen kappaleen on versioinut myös muun muassa ex-Marillion solisti Fish sekä Helloween. == Kappaleet == # # # # # # # # # # # # == Kokoonpano == * Paul Di'Anno – laulu, tuottaja * Cliff Evans – kitara * Gavin Cooper – bassokitara, taustalaulu * Steve Hopgood – rummut, lyömäsoittimet, taustalaulu, miksaaja, tuottaja * Kevin Ridley – äänittäjä == Aiheesta muualla == * * Menace to Society discogs.com -sivustolla Luokka:Vuoden 1994 albumit Luokka:Brittiläiset metallialbumit
Slough

Slough (IPA: /slaʊ/) on asukkaan kaupunki ja asukkaan yhtenäishallintopiiri Berkshiren kreivikunnassa Kaakkois-Englannissa. Se sijaitsee 32 kilometriä Lontoon keskustasta länteen ja 27 kilometriä Readingistä itään, ja se kuuluu Lontoon metropolialueeseen. Siellä on yksi Euroopan suurimmista yrityspuistoista, johon on varsin hyvät liikenneyhteydet valtateiltä ja lentokentiltä. Siksi Slough on yksi Kaakkois-Englannin liike-elämän keskuksista. Vuonna 2001 kaupungin asukkaista 53,8 % oli valkoisia, vuonna 2011 osuus oli 34,5 %. == Koulutus == 1800-luvulla Slough’n seutu oli savista maatalousaluetta. Eton College onkin rakennettu Slough’n savesta valetuista tiilistä. == Talous == Kaupungissa toimiva yrityspuisto sai alkunsa, kun ensimmäisestä maailmansodasta palanneita ajoneuvoja varastoitiin kaupungin läheisellä joutomaalla. Ajoneuvojen ympärille nousi korjaamo- ja varaosaliikkeitä, ja niiden perässä muuta liiketoimintaa. Verstaiden työvoimalle tarvittiin halpoja asuntoja, ja alueelle rakennettiin yksi Englannin ensimmäisistä asumalähiöistä. 1930-luvun lama-aika houkutteli seudulle syrjäisempien alueiden työttömiä. Slough’sta tuli kurjuuden vertauskuva. Toisen maailmansodan jälkeen Slough’hun rakennettiin nopeasti suuria asuma-alueita ihmisille, jotka olivat menettäneet kotinsa Lontoon pommituksissa.Slough Go Local Heathrow’n lentoaseman läheisyys ja Lontooseen verrattuna kohtuulliset kiinteistöhinnat ovat tuoneet Slough’hun suurten yritysten pääkonttoreita tai Englannin toimipisteitä. Esimerkiksi Amazon.co.uk toimii Slough’ssa. Televisiosarja Konttorin (The Office) tapahtumat sijoittuvat Slough’hun. == Aiheesta muualla == * Slough Community Information Weblinks from Slough Libraries * Slough History Online == Lähteet == Luokka:Asutut paikat Berkshiressä Luokka:Englannin kaupungit Luokka:Berkshiren hallinnolliset alueet Luokka:Englannin yhtenäishallintopiirit
Indre-et-Loire

Indre-et-Loire on Indre- ja Loire-jokien mukaan nimetty Ranskan departementti. Se sijaitsee Centren alueella Loir-et-Cherin, Indren, Viennen, Maine-et-Loiren ja Sarthen departementtien naapurina. Indre-et-Loire oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Se muodostui aiemmasta Tourainen provinssista. Indre-et- Loiren departementin pinta-ala on 6 127 neliökilometriä ja väkiluku 580 312 (vuonna 2006). Sen pääkaupunki on Tours. Departementista on kolme kylää päässyt Ranskan kauneimpien kylien järjestön Les Plus Beaux Villages de France jäseniksi: Candes-Saint-Martin, Crissay-sur-Manse ja Montrésor.List of The Most Beautiful Villages of France , The Most Beautiful Villages of France. Viitattu 6.7.2017. == Katso myös == * Luettelo Indre-et-Loiren kunnista == Lähteet == *